Vita:Golgota Keresztény Gyülekezet

message: A Golgotának nincsen "saját" tanítása. Tanításuk a Biblia teljes végigmagyarázása, felkészüléshez pedig az úgynevezett induktív bibliatanulmányozási módszert alkalmazzák. Az induktív annyit tesz, következtető, "gerjesztő", tehát a Bibliából kiinduló. Ennek lényege, hogy mivel a Biblia mondatainak nyelvtanát és a szövegösszefüggéseket elemzi, megpróbálja a minimálisra csökkenteni az előzetes teológiai ismeretek és előítéletek ráhúzását a vizsgált szakaszra. Négy pontja van:
1. Megfigyelés: ismétlődő szavak, ok-okozati összefüggések, ellentétek, hasonlatok, felsorolások - csoportosítások, történeti szálak
2. Kérdezés: a megfigyelés alapján, adott szerkezeti szabályoknak megfelelő kérdőszavakkal
3. Válaszolás: szigorúan a vizsgált szövegből
4. Alkalmazás: a válaszok átültetése a mai napra, helyes és helytelen dolgok összehasonlítása a Biblia mérlegén
Példák: lásd külön oldal: Induktív biblatanulmányozási módszer
A Golgota tanítása annyira helyes, amennyire a Biblia tanítása helyes (ez külön téma), illetve, amennyire a tanító helyesen alkalmazza ezen elveket. Az elv megtalálható a Nehémiás könyve 8. részben (5-8), illetve abban, hogy az ember minden igével él, amely Isten szájából származik.
Forrás: Golgota Teológiai Főiskola. 
Az utolsó, itt található bekezdést érdemes lenne idézőjelbe tenni, amennyiben idézet. Elé pedig valami olyat, hogy ez az ő nézőpontjuk. Pl., Szerintük: "A Golgota tanítása annyira helyes, amennyire a Biblia tanítása helyes"
Mert ez idézőjel nélkül nem állja meg a helyét egy lexikonban. üdv, – csurosandrasvita 2009. október 25., 12:07 (CET)
Tele van pontatlansággal, nincs rendesen belinkelve. Nem semleges a nézőpont, látszik, hogy a gyülekezet egy tagja írta. Sok meghívás van benne, ez nem lexikon szócikk, hanem gyakorlatilag egy meghívó... Jó lenne kijavítani ezeket a hibákat, vagy válaszolni a felvetett kérdésemre! – csurosandrasvita 2009. november 9., 15:21 (CET)
thread_title: A leghelyesebb tanítás a GKGy-tanítása?

message: Az alábbi szakaszt kivettem a cikkből, nagyon kusza és zavaros – a helyesírási hibákon túlmenően – és nem is enciklopédikus, át kellene írni. 
--Első missziós próbálkozások--
A hivatalos Golgotás történetírás azt sugallja mintha a golgota spontán módon Isten előre nem látható akarata alapján indult volna el. AZ alábbiak alapján azonban kiderül hogy egy jól megtervezett kelet-európai stratégiai tervük már volt a vasfüggöny várható lehullása utánra.1989-ben a néhány baptista gyülekezetet(pl. szegedit) felkeresett az amerikai Calvary Chapel közösség képviseletében egy lelkész és egy svéd megtért hippi. Állításuk szerint a Golgota Kápolna független baptista gyülekezetek közössége amely fel szeretné venni a magyarországi baptistákkal a kapcsolatot. Ez magyarországi baptista körökben igen pozitív nyitottságra talált, hiszen addig Amerikából csak a Déli Baptista Szövetséggel tartottak kapcsolatot. Ezt követően meghívtak néhány baptista lelkészt a Milstadti(Ausztria)missziós központjukba továbbképzésre.Egy második képzési alkalomra is sor került ahol ár nem csak lelkészek és nem csak baptisták hanem pünkösdiek is részt vettek több kelet-európai országból.Ekkor már úgy mutatkoztak be mint egy a baptizmus és a pünkösdizmus között elhelyezkedő teológiájú és gyakorlatú közösség. A hét során a boldogmondásokat vették át.A hallgatóságnak nagyon tettszett a tanítás. Egy harmadik képzésre 1990-91 táján célirányossan már csak magyar baptista lelkészeket hívtak meg, ahol már kifejezetten a jellegzetes pünkösdi-karizmatikus tanokról próbálták meggyőzni a jelenlévőket. A meghívottak udvariasan ellenvetés nélkül végighallgatták (egyedül egy szegedi presbiter fogalmazta meg a biblia alapján a Szentlélekkeresztségtannal kapcsolatos kételyeit mire az előadó meghátrálva mentegetőzött mondván hogy végül is mindegy csak szentlélekkel telve legyünk). Azonban egy résztvevőt sem tudtak meggyőzni. Hogy ennek a korai epizódnak mi volt a célja azt csak az amerikai vezetés tudja, minden esetre a későbbiekben a korábbi magyar gyülekezetekkel ill. felekezetekkel sehol sem törekedtek együttműködésre, egészen a 2011-es egyházi törvény beharangozásáig.  
Ogodej  vitalap 2011. szeptember 7., 21:37 (CEST)
thread_title:  Missziós próbálkozások